Баланы қабылдайтын отбасы туралы

Көкшетау қаласының білім бөлімі «Неке (ерлі-зайыптылық) және отбасы туралы» Қазақстан Республикасы Кодексінің 131 –бабын жүзеге асыру шеңберінде Қазақстан Республикасы Білім және ғылым министрінің 2016 жылғы 7 қазандағы №597 бұйрығымен «Баланы қабылдайтын отбасы туралы ереже» әзірленгенін хабарлайды.

Аталған Ережеде баланы қабылдайтын отбасы – **жетім балаларға, ата**-**аналарының қамқорлығынсыз қалған балаларға арналған** **білім беру ұйымдарынан** 4 баладан 10 балаға дейін тәрбиелеуге қабылдайтын толық отбасы ретінде қарастырылған.

Баланы қабылдайтын отбасы – бұл ата-анасының қамқорлығынсыз қалған (оның ішінде жетім балаларды) отбасына ерекше шартпен орналастырудың жаңа формасы.

Баланы отбасында тәрбиелеуге тілек білдірген ерлі-зайыптылар немесе жекелеген азаматтар асыраушы ата-аналар, ал қонақтайтын отбасына берілетін бала асыранды бала деп аталады.

Бала қонақтайтын отбасының тағы бір ерекшелігі- қабылдайтын отбасында балаларды тәрбиелегені үшін баланы қабылдайтын әрбір ата-анаға бір жылға дейін еңбек өтілі бар білім саласындағы санаты жоқ біліктілігі орта деңгейдегі негізгі персоналдың лауазымдық айлықақысы мөлшері есебімен ақы төлеу жүргізіледі.

Ақшалай қаражат баланы қабылдайтын отбасына беру туралы шарттың негізінде, еңбек шартын жасаусыз төленеді.

Баланы қабылдайтын ата-аналарға техникалық және кәсіби жоғары білімінің бар болуына талаптар қойылмайды. Әр баланы күтіп-бағуға 10 АЕК мөлшерінде жәрдемақы төлеу қарастырылған. Туыс болып табылатын балалар бір қабылдау отбасынаберіледі.

Балалар бірге тәрбиеленуге болмайтын немесе бөлек тәрбиелеу балалардың мүдделеріне сай келетін жағдайлар ерекшелік ретінде бола алады.

**Егер баланы қабылдайтын отбасы болуға қаласаңыз, Сіз: Көкшетау қаласы, Құдайбердиев көшесі 57 мекенжайында орналасқан «Көкшетау қаласының білім бөлімі» ММ № 9 кабинетте кеңес алуыңызға немесе 40-13-64 тел. хабарласуыңызға болады.**